钦定古今图书集成/明伦汇编/官常典/第142卷 > 辛
## 钦定古今图书集成/明伦汇编/官常典/第142卷 > 辛

商有辛国。周文王以辛甲谏纣，封之长子。

按《路史》：“禹之支子或封于辛。辛甲事纣，七十五谏不
从，文王以为史，封之长子。昭王南征，辛繇靡为御右
拯王而俱溺，封其子西翟。”

周穆王元年，命辛伯馀靡。

按《竹书纪年》：“穆王元年己未春正月，王即位，胙昭公
命辛伯馀靡。”

庄王四年，王及辛伯杀周公黑肩。

按《春秋》不书。按《左传》，桓公十八年秋七月，周公欲
弑庄王而立王子克，辛伯告王，遂与王杀周公黑肩，
王子克奔燕。初，子仪有宠于桓王，桓王属诸周公。辛
伯谏曰：“并后匹嫡，两政耦国，乱之本也。”周公弗从，故
及。

按《史记周本纪》：“庄王四年，周公黑肩欲杀庄王而立
王子克。辛伯告王，王杀周公，王子克奔燕襄王十四年“夏，辛有适伊川。”

按《春秋》不书。按《左传》，僖公二十二年：“夏，辛有适伊
川，见被发而祭于野者，曰：‘不及百年，此其戎乎？其礼
先亡矣’。”秋，秦、晋迁陆浑之戎于伊川。